Cuneiform Tablet RA 59 14
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
IR-ad-ku-bi₄-im DUMU ku-lí-lim a-na il₅-tap-pá DUMU id-na-a iṣ-ba-ta-ni-ma um-ma IR-ad-ku-bi₄-im a-na il₅-tap-pá-ma 25 ma-na URUDU SIG₅ ší-im SÍG-té-e-em ša ku-ta-ni i-na li-bi₄-kà iš-tù kà-ni-iš i-na tù-wa-ri-a URUDU-i ta-ša-qá-lá-am um-ma il₅-tap-pá-ma iš-tù kà-ni-iš tù-ra-am-ma URUDU lá-dí-na-kum ŠÀ.BA 7.5 ma-na URUDU i-na tù-wa-ri-šu il₅-qé-a-ma ma a-na šé-né-šu ma-áš-ki ša-áp-ú-tim ša kà-ni-iš ú ša-al-ša-at ší-it-ri-im ša ku-ta-nim e-zi-ib-šu-um um-ma IR-ad-ku-bi₄-im-ma a-bi₄ a-ta a-dí iš-tù kà-ni-iš a-tù-ra-ni URUDU ší-im-šu-nu li-im-ḫu-ra-ni um-ma il₅-tap-pá-ma ú-kà-pì-kà ú ší-it-ra-am lá-dí-in-ma ú 1 ANŠE ú iš-tí URUDU i ma-am-ma ta-lá-qé a-na a-wa-tim a-ni-a-tim kà-ru-um TUR.GAL i-dí-ni-a IGI šu-ga-ri-a-en ša a-šur ší-bu-tí a-dí-in IGI šu-IŠTAR DUMU a-šur